open-index/open-wikipedia-markdown huggingface dataset:
இரவீந்திரா யாதவ்

**இரவீந்திர யாதவ்** (*Ravindra Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஜாஜா சட்டமன்றத் தொகுலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் பிகார் சட்டமன்ற உறுப்பினராகப் பாரதிய ஜனதா கட்சி உறுப்பினராக உள்ளார். இவரின் தந்தை சிவ் நந்தன் பிரசாத் யாதவும் இறக்கும் வரை ஜாஜாவிலிருந்து பீகார் சட்டமன்ற உறுப்பினராகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:பீகார் சட்டமன்ற உறுப்பினர்கள்
தோமணம் அருவி

**தோமணம் அருவி** (*Thoomanam Waterfalls*) என்பது இந்தியாவின் கேரளாவின் பாலக்காடு மாவட்டத்தில் அமைந்துள்ள ஓர் அருவி ஆகும். இந்த அருவி வடக்கஞ்சேரி பேரூராட்சியில் செப்பேலக்கோடு வன எல்லைக்கு அருகில் உள்ளது. இந்த சிறிய அருவியின் அருகே கீழே நெல் வயலும் மேலே பெரிய பாறைகளும் அமைந்துள்ளன. இந்த அருவி திருச்சூர் மாவட்டத்தில் வெளியில் அதிகம் அறியப்படா இடங்களில் ஒன்றாகும். நெல் வயல்கள், தென்னந்தோப்பு கொண்ட இயற்கை மற்றும் கிராமப்புற நிலப்பரப்பு கேரளாவின் திருச்சூர் மாவட்டத்தில் உள்ள வடக்கஞ்சேரியில் காணப்படுகிறது.

## மேற்கோள்கள்

பகுப்பு:பாலக்காடு மாவட்டத்திலுள்ள சுற்றுலாத் தலங்கள்
பகுப்பு:பாலக்காடு மாவட்டத்திலுள்ள அருவிகள்
தி. வெ. இராமகிருஷ்ணன்

**திருப்பத்தூர் வெங்கடாசலமூர்த்தி இராமகிருஷ்ணன்** (*T. V. Ramakrishnan*)(பிறப்பு: ஆகத்து 14, 1941) என்பவர் இந்திய கோட்பாட்டு இயற்பியலாளர் ஆவார். இவர் தற்போது அணு சக்தித்துறை ஓமி பாபா பேராசிரியராக பனாரசு இந்து பல்கலைக்கழகத்திலும் திரிபுரா பல்கலைக்கழகத்தின் வேந்தராகவும் உள்ளார்.

## வாழ்க்கை
### கல்வி
திருப்பத்தூர் வெங்கடாசலமூர்த்தி இராமகிருஷ்ணன் 1941 ஆம் ஆண்டு ஆகத்து 14ஆம் தேதி தமிழ்நாட்டில் உள்ள சென்னையில் பிறந்தார். இவர் 1959 மற்றும் 1961-ல் பனாரசு இந்து பல்கலைக்கழகத்தில் இயற்பியலில் இளம் அறிவியல் மற்றும் முதுநிலை அறிவியல் பட்டமும் முடித்தார். பின்னர் 1961 முதல் 1962 வரை பனாரசு இந்து பல்கலைக்கழகத்தில் அறிவியல் மற்றும் தொழிலக ஆய்வு மன்ற ஆய்வாளராக பணியாற்றினார். பின்னர் முனைவர் பட்டத்தினை 1966-ல் கொலம்பியா பல்கலைக்கழகத்தில் முடித்தார்.

### ஆய்வுப் பணி
கான்பூரில் உள்ள இந்திய தொழில்நுட்பக் கழகத்தில் விரிவுரையாளராக தனது கல்வி மற்றும் ஆய்வுப் பணியினைத் தொடங்கினார். இவர் 1986-ல் பெங்களூரில் உள்ள இந்திய அறிவியல் நிறுவனத்தில் பணியில் சேர்ந்தார். இங்கு இவர் 2003 வரை தொடர்ந்தார். 2010 முதல் 2013 வரை இன்போசிஸ் பரிசுக்கான இயற்பியல் அறிவியல் நடுவர் குழுவிலும் பணியாற்றினார்.

எலக்ட்ரான் மயமாக்கலின் அளவிடுதல் கோட்பாட்டிற்கு இராமகிருஷ்ணன் முக்கியப் பங்களிப்பு செய்துள்ளார். திரவம் மற்றும் திட நிலை மாற்றத்திற்கான கோட்பாடு மற்றும் கலப்பு இணைதிறன் அமைப்புகளுக்கு இவர் பங்களிப்பு செய்துள்ளார்.

## விருதுகளும் கௌரவங்களும்
இராமகிருஷ்ணனுக்கு 1983-ல் சாந்தி ஸ்வரூப் பட்நாகர் விருதும், 1990-ல் மூன்றாவது நாடுகளுக்கான அறிவியல் அமைப்பின் பரிசும் 2001-ல் பத்மசிறீ விருதும் வழங்கப்பட்டது. 1987ஆம் ஆண்டில் இவர் அமெரிக்க இயற்பியல் கழக ஆய்வுறுப்பினராகத் தேர்ந்தெடுக்கப்பட்டார். *"சீர்குலைந்த அமைப்புகளின் பல-உடல் கோட்பாட்டிற்கான இவரது பங்களிப்புகளுக்காக, குறிப்பாக இடமயமாக்கலின் அளவிடுதல் கோட்பாடு மற்றும் கலப்பு-வேலண்ட் அசுத்தங்களின் கோட்பாடு" [4* 

இராமகிருஷ்ணன் 2000-ல் அரச கழகத்தின் ஆய்வு உறுப்பினராகத் தேர்ந்தெடுக்கப்பட்டார். இவரது தேர்தல் சான்றிதழில் கூறப்பட்டுள்ளதாவது:

## மேற்கோள்கள்

பகுப்பு:பத்மசிறீ விருது பெற்ற அறிவியலாளர்கள்
பகுப்பு:வாழும் மக்கள்
பகுப்பு:1941 பிறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
தசிகா துர்கா பிரசாத ராவ்

**தசிகா துர்கா பிரசாத ராவ்** (*Dasika Durga Prasada Rao*) என்பவர் இந்தியப் புவி அறிவியலாளர் மற்றும் தேசிய தொலையுணர்வு மைய முன்னாள் இயக்குநர் ஆவார். குண்டூர்-விஜயவாடா பகுதியைச் சேர்ந்த குடும்பத்தில் 1939-ஆம் ஆண்டில் பிறந்தார். 1998 முதல் ராவ் இந்தியாவின் தேசிய அறிவியல் அகாதமியின் சகாவாக ஆனார். 2001-ல் இந்திய அரசால் நான்காவது உயரிய இந்தியக் குடிமகன் விருதான பத்மசிறீ விருது வழங்கி ராவ் கௌரவிக்கப்பட்டார். இரண்டு ஆண்டுகளுக்குப் பிறகு 2003-ல், இந்தியன் தொலையுணர்வு சங்க விருதையும் பெற்றார்.

## மேலும் பார்க்கவும்
* தேசிய தொலையுணர்வு மையம்
* தேசிய அறிவியல் கழகம், இந்தியா

## மேற்கோள்கள்

பகுப்பு:Articles with hCards
பகுப்பு:இந்திய நிலவியலாளர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:பத்மசிறீ விருது பெற்ற அறிவியலாளர்கள்
துவாரகா நாத் திவாரி

**துவாரகா நாத் திவாரி** (*Dwarka Nath Tiwary*)(பிறப்பு 1901) என்பவர் பீகாரைச் சேர்ந்த இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் பீகார் மாநிலம் கோபால்கஞ்ச் மக்களவைத் தொகுதியிலிருந்து நான்கு முறை மக்களவை உறுப்பினராகத் தேர்ந்தெடுக்கப்பட்டார். இந்திய விடுதலைப் போராட்டத்தில் கலந்து கொண்டு சிறையில் அடைக்கப்பட்டவர் இவர்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1901 பிறப்புகள்
பகுப்பு:இந்திய விடுதலைப் போராட்ட வீரர்கள்
அஜ்மீர்-மேர்வாரா

**அஜ்மீர்-மேர்வாரா** (*Ajmer-Merwara*) ( அஜ்மீர் மாகாணம், மற்றும் **அஜ்மீர்-மேர்வாரா-கெக்ரி** என்றும் அழைக்கப்படுகிறது) வரலாற்று அஜ்மீர் பகுதியில் உள்ள பிரித்தானிய இந்தியாவின் முன்னாள் மாகாணமாகும். 1818 ஆம் ஆண்டு ஜூன் 25 ஆம் தேதி ஒப்பந்தத்தின் மூலம் தௌலத்ராவ் சிந்தியாவால் இப்பகுதி ஆங்கிலேயர்களிடம் ஒப்படைக்கப்பட்டது. 1836 ஆம் ஆண்டு வடமேற்கு மாகாணங்களின் ஒரு பகுதியாக மாறும் வரை இது வங்காள மாகாணத்தின் கீழ் இருந்தது. இறுதியாக ஏப்ரல் 1, 1871 அன்று அஜ்மீர்-மேர்வாரா-கெக்ரி என தனி மாகாணமாக மாறியது. 1947 ஆகஸ்ட் 15 அன்று ஆங்கிலேயர்கள் இந்தியாவை விட்டு வெளியேறியபோது இது சுதந்திர இந்தியாவின் ஒரு பகுதியாக மாறியது.

இந்த மாகாணம் அஜ்மீர் மற்றும் மேவார் மாவட்டங்களைக் கொண்டிருந்தது. அவை பிரித்தானிய இந்தியாவின் மற்ற பகுதிகளிலிருந்து பிரிக்கப்பட்டு இராஜபுதனத்தின் பல சமஸ்தானங்களுக்கு மத்தியில் ஒரு சிறிய பிரதேசத்தை உருவாக்கியது. பிரித்தானிய மேலாதிக்கத்தை ஒப்புக்கொண்ட உள்ளூர் பிரபுக்களால் ஆளப்பட்ட இந்த மாநிலங்களைப் போலல்லாமல், அஜ்மீர்-மேவாரா ஆங்கிலேயர்களால் நேரடியாக நிர்வகிக்கப்பட்டது.

1842 இல், இரண்டு மாவட்டங்களும் ஒரே ஆணையரின் கீழ் இருந்தன. பின்னர் அவை 1856 இல் பிரிக்கப்பட்டு கிழக்கிந்திய நிறுவனத்தால் நிர்வகிக்கப்பட்டன. இறுதியாக, 1858க்குப் பிறகு, இராஜபுதனம் முகமைக்கான இந்திய தலைமை ஆளுநரின் முகவருக்குக் கீழ்ப்பட்ட ஒரு தலைமை ஆணையரின் கீழ் கொண்டு வரப்பட்டது.

### சுதந்திரத்திற்குப் பின்
1947 இல் இந்தியப் பிரிப்பு மற்றும் சுதந்திரம் பெற்ற தேதியிலிருந்து 1950 வரை, அஜ்மீர்-மேர்வாரா இந்தியாவின் ஒரு மாகாணமாக இருந்தது. 1950 ஆம் ஆண்டில் இது அஜ்மீர் மாநிலமாக மாறியது. இது நவம்பர் 1, 1956 அன்று இராசத்தான் மாநிலத்துடன் இணைக்கப்பட்டது.

## மேற்கோள்கள்

பகுப்பு:அஜ்மேர் மாவட்டம்
பகுப்பு:இராஜஸ்தான் வரலாறு
யமுனா பிரசாத் மண்டல்

**யமுனா பிரசாத் மண்டல்** (*Yamuna Prasad Mandal*) பீகாரின் யாதவர் குடும்பத்தில் பிறந்தவர். இவர் இந்தியத் தேசிய காங்கிரசைச் சேர்ந்த இந்திய அரசியல்வாதி ஆவார். இவர் 1962-ல் ஜெய்நகரிலிருந்து (பீகார் மாநிலம்) இந்திய நாடாளுமன்றத்தின் கீழ் சபையான மக்களவைக்குத்  தேர்ந்தெடுக்கப்பட்டார், பின்னர் 1967 மற்றும் 1971ல் பீகாரில் உள்ள சமஸ்தீபூரிலிருந்து தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:இறந்த ஆண்டு குறிப்பிடப்படவில்லை
பகுப்பு:1910 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:பீகார் அரசியல்வாதிகள்
கைலாசுபதி மிசுரா

**கைலாசுபதி மிசுரா** (*Kailashpati Mishra*)(5 அக்டோபர் 1923 - 3 நவம்பர் 2012) என்பவர் இந்திய அரசியல்வாதியும் பாரதீய ஜனசங்கத்தின் தலைவராகவும், பின்னர் பாரதிய ஜனதா கட்சியின் தலைவராகவும் இருந்தவர் ஆவார். இவர் 1977ல் பீகார் நிதி அமைச்சராகவும் மே 2003 முதல் சூலை 2004 வரை குசராத்து ஆளுநராகவும் இருந்தார்.

## ஆரம்ப கால வாழ்க்கை
கைலாசுபதி மிசுரா 1923ஆம் ஆண்டு அக்டோபர் 5ஆம் தேதி பீகார் மாநிலம் பக்சரில் உள்ள துதர்சாக்கில் பூமிகார் குடும்பத்தில் பிறந்தார். 1942ல் வெள்ளையனே வெளியேறு இயக்கத்தில் பங்கேற்று, கைது செய்யப்பட்டார். இவர் 1943 முதல் ராஷ்டிரிய சுயம்சேவாக் சங்கத்தின் உறுப்பினராக இருந்தார். மேலும் மகாத்மா காந்தியின் படுகொலைக்குப் பிறகும் சிறையில் அடைக்கப்பட்டார். பத்தாம் வகுப்பில் படிக்கும் போது, மிசுரா 1942 வெள்ளையனே வெளியேறு இயக்கத்திற்கு ஆதரவாக பக்சரில் உள்ள தனது பள்ளியின் பிரதான வாயிலில் மறியலில் ஈடுபட்டதற்காகக் கைது செய்யப்பட்டார்.

## அரசியல் வாழ்க்கை
கைலாசுபதி மிசுரா 1971 மக்களவைத் தேர்தலில் ஜனசங்கத்தின் சார்பில் பட்னாவில் போட்டியிட்டுத் தோல்வியடைந்தார். இவர் 1977-ல் பீகார் சட்டமன்றத் தேர்தலில் பிக்ரம் தொகுதியில் போட்டியிட்டு வெற்றி பெற்றார். மேலும் கர்ப்பூரி தாக்கூரின் ஜனதா கட்சி அரசாங்கத்தில் நிதி அமைச்சராக நியமிக்கப்பட்டார். 1980ஆம் ஆண்டில், கட்சி நிறுவப்பட்டபோது இவர் முதல் பாஜக பீகார் தலைவராக ஆனார். 1995 முதல் 2003 வரை பாஜக தேசிய துணைத் தலைவராகவும் பணியாற்றினார். 

## ஆளுநர் பணி
கைலாசபதி மிசுரா 2003-ல் குசராத்தின் ஆளுநராக நியமிக்கப்பட்டார். மேலும் அப்போதைய ஆளுநராக இருந்த நிர்மல் சந்திர ஜெயின் காலமானதைத் தொடர்ந்து சிறிது காலம் இராஜஸ்தானின் ஆளுநராகத் தற்காலிகமாகப் பணி வகித்தார். 2004 தேர்தலில் பாஜக அரசின் தோல்விக்குப் பிறகு, காங்கிரசு அரசால் ஆளுநர் பதவியிலிருந்து மிசுரா நீக்கப்பட்டார்.

பீகாரில் பாரதிய ஜனதா கட்சியின் பீஷ்ம பிதாமஹா என்று அழைக்கப்படும் மிசுரா, முதுமையின் காரணமாகத் தனது வாழ்நாளின் கடைசி இரண்டு ஆண்டுகளாக நேரடி அரசியல் நடவடிக்கைகளிலிருந்து விலகி இருந்தார். ஆனால் கட்சிக்கு உத்வேகமாக இருந்தார். 1974ஆம் ஆண்டு ஜேபியின் காங்கிரசுக்கு எதிரான போராட்டங்களில் பங்கேற்றதன் காரணமாக இவர் சமூகவாதிகளால் விரும்பப்பட்டார்.

## பிறப்பும் இறப்பும்
1923ஆம் ஆண்டு பீகாரில் உள்ள பக்சரில் பிறந்த மிசுரா வாழ்நாள் முழுவதும் திருமணம் செய்துகொள்ளாமல் வாழ்ந்தார்.

2012ஆம் ஆண்டு தனது 89வது வயதில் இவர் இறந்தபோது, பீகார் முதல்வர் நிதிஷ் குமார், துணை மற்றும் மூத்த பீகார் பாஜக தலைவர் சுஷில் குமார் மோடி ஆகியோர் இவரது இல்லத்துக்கு நேரில் சென்று இரங்கல் தெரிவித்தனர். இந்திய அரசாங்கம் 2016ஆம் ஆண்டு இவரது நினைவாகத் தபால் தலையை வெளியிட்டது.

## மேற்கோள்கள்

பகுப்பு:குசராத்து ஆளுநர்கள்
பகுப்பு:2012 இறப்புகள்
பகுப்பு:1923 பிறப்புகள்
நவாபாக்கு காந்தர்பல்

**நவாபாக்கு**  (*Nawabagh Ganderbal*) என்பது  இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றான காந்தர்பல் மாவட்டத்தில் உள்ள ஓர்  அறிவிக்கப்பட்ட பகுதியும்  கிராமமும் ஆகும். இந்தியா முழுவதும் ஏற்றுமதி செய்யப்படும் ஆப்பிள், செர்ரி, பீச், ஆப்ரிகாட், அக்ரூட் பருப்புகள் மற்றும் பேரிக்காய் ஆகியவற்றின் உற்பத்திக்கு நவாபாக்கு பிரபலமான இடமாகும்.  அமெரிக்க ஆப்பிள், சுவையான ஆப்பிள், கோல்டன் ஆப்பிள், குலு சுவை ஆப்பிள், அமுர், ரெட் கோல்டு, இரசாக்கு வாரி மற்றும் மகாராசி போன்ற பல ஆப்பிள் வகைகள் இப்பகுதியில் விளைகின்றன. இப்பகுதியின் அஞ்சல் குறியீடு 193501. 

## நிலவியல்
மும்பையில் கடல் மட்டத்திலிருந்து சுமார் 1619 மீ உயரத்தில்  நவாபாக்கு அமைந்துள்ளது.  வகுரா, பட்வினா, இயசுனா, பாதாம்போரா, கான்புரா, மனசுபல், வசுகுரா, அகான், கர்பாக் மற்றும் கசூமா ஆகிய கிராமங்கள் நவாபாக்கு பகுதிக்கு அருகிலுள்ள கிராமங்களாகும். 

## மக்கள்தொகையியல்
இக்கிராமத்தில் சுமார் 800 எண்னிக்கைக்கும் மேற்பட்ட மக்கள்தொகை கொண்ட 85 குடும்பங்கள் வசிக்கின்றன. இப்பகுதியில் வசிக்கும் மக்களின் தாய் மொழி காசுமீரியாகும்.   மக்கள் இந்தி/உருது மற்றும் ஆங்கிலத்தையும் பயன்படுத்துகின்றனர்.

## கல்வி
* சேக்கு உல் ஆலம் பப்ளிக் பள்ளி (செயல்படாதது)
* அரசு நடுநிலைப்பள்ளி, நவாபாக்கு
* அரசு யுனானி மருத்துவக் கல்லூரி (இப்போது செயல்படும் - டாக்டர் சூனைத் நசீர் தாண்ட்ரூ உதவி பேராசிரியர் உடற்கூறியல் மூலம் திருத்தப்பட்டது)

## மேலும் பார்க்க
* கங்கன்

## மேற்கோள்கள்

பகுப்பு:காசுமீர்
பகுப்பு:காந்தர்பல் மாவட்டம்
சின்ஹகட் யுத்தம்

**சின்ஹகட் யுத்தம்** (Battle of Sinhagad) என்பது 4 பெப்ரவரி 1670 அன்று இரவின் போது முகலாயப் பேரரசின் சின்ஹகட் (அப்போது கொந்தனா என்று அழைக்கப்பட்டது) கோட்டையில் மராத்தியப் பேரரசின் படைகள் நடத்திய ஒரு தாக்குதல் ஆகும். இந்த தாக்குதலில் மராத்தியர்கள் கோட்டையை கைப்பற்றினர். இது கொந்தனா யுத்தம் என்றும் அறியப்படுகிறது.

## மேற்கோள்கள்

பகுப்பு:மகாராட்டிர வரலாறு
மாமலேசுவர் கோவில்

**மாமலேசுவர் கோயில்** (Mamal Temple)  இந்தியாவின்  காசுமீர் பள்ளத்தாக்கில் உள்ள அனந்தநாக் மாவட்டத்தில் உள்ள பகல்காம் நகரில் அமைந்துள்ள ஓர் இந்துக் கோயிலாகும். *மாமல் கோயில்* என்ற பெயராலும் இக்கோயில் அழைக்கப்படுகிறது.  இலித்தர் ஆற்றின் கரையில்  உயரத்தில் அமைந்துள்ளது. . புராணக்கதையின் படி, பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்த கோயில் இதுவாகும்.  சிவன் விநாயகரின் தலையை வெட்டி யானைத்தலை கொடுத்த தலமும் இதுவென்று கூறப்படுகிறது. *மம்மால்* என்றால் *போகாதே* என்று அர்த்தம். எனவே இது *மம்மால்* கோவில் என்றும் அழைக்கப்படுகிறது. 

## வரலாறு
இந்த கோயில் கி.பி 400 (1,600 ஆண்டுகளுக்கு முன்பு) கட்டப்பட்டது. இடைக்காலத்தில் புனரமைக்கப்பட்டு வழிபாட்டிற்காகத் திறக்கப்பட்டது.  இராசதரங்கிணி என்ற கல்கனரின் கவிதை நூலில்  மம்மேசுவரர் என்றழைக்கப்படும் கோயிலைப் பற்றி குறிக்கப்பட்டுள்ளது. இக்கோயிலின் உச்சியில் தங்கக் கலசத்தால் அலங்கரிக்கப்பட்டதை மன்னன் *செயசிம்மன்* பதிவு செய்துள்ளார்.  

## புராணம்
பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்ததாகக் கூறப்படும் புராணக் கோயில் இதுவாகும். சிவன் விநாயகரின் தலையை வெட்டி யானைத் தலையைக் கொடுத்த தலமும் இதுவாகும். மம் மால் என்றால் *போகாதே* என்று அர்த்தம், எனவே இது  *மம்மால்* கோவில் என்றும் அழைக்கப்படுகிறது. 

## மேற்கோள்கள்

பகுப்பு:இந்துக் கோயில்கள்
பகுப்பு:அனந்தநாக் மாவட்டம்
இராச்பரியன் வனவிலங்கு சரணாலயம்

**இராச்பரியன் வனவிலங்கு சரணாலயம்** (Rajparian Wildlife Sanctuary)  இந்தியாவின் சம்மு மற்றும் காசுமீரின் அனந்த்நாக் மாவட்டத்தில் உள்ள அனந்த்நாக்கு நகருக்கு அருகில் உள்ள வனத் தொகுதியின் தக்சும் பகுதியில் அமைந்துள்ள ஒரு பாதுகாக்கப்பட்ட பகுதியாகும் . இது மாவட்டத் தலைமையகமான அனந்த்நாக் நகரத்திலிருந்து 42 கிமீ தொலைவிலும் சிறீநகருக்கு தெற்கில்   தொலைவிலும் உள்ளது. சரணாலயம்   அளவுக்கு பரந்து விரிந்துள்ளது. இந்த பகுதி 1948 ஆம் ஆண்டுக்கு முன் மகாராசா காலத்தில் அருகிய மான் இனமான அங்குல் மான் காப்பகமாக பாதுகாக்கப்பட்டது. 1981 ஆம் ஆண்டில்தான்  இது இராச்பரியன் வனவிலங்கு சரணாலயமாக மேம்படுத்தப்பட்டது. 

## தாவரங்கள் மற்றும் விலங்கினங்கள்
இராச்பரியன் வனவிலங்கு சரணாலயத்தில் இருக்கும் தாவர வகைகளில் அடர்ந்த ஊசியிலையுள்ள காடுகள் மற்றும் துணை-அல்பைன் மேய்ச்சல் நிலங்களும் அடங்கும். அடர்ந்த ஊசியிலையுள்ள காடுகளில், கெய்ல் பைன், தளிர், ஃபிர், பிர்ச், தேவதாரு மற்றும் சீமைக்கருவேல மரங்கள் அதிகமாக உள்ளன.

இராச்பரியன் வனவிலங்கு சரணாலயத்தில் இமயமலைக் கருங்கரடி,  அங்குல். மற்றும் கத்தூரி மான் உள்ளிட்ட பல வகையான விலங்குகள் உள்ளன. சரணாலயத்தில் பல வகையான காட்டுப் பறவைகளும் காணப்படுகின்றன.

## இடர்
1970 ஆம் ஆண்டில், காசுமீர் அரசாங்கம் தற்போது ஆபத்தான நிலையில் உள்ள அங்குல் மானின்  1300 எக்டேர் பிரதம குளிர்காலப் பகுதியில் செம்மறி ஆடு வளர்ப்புப் பண்ணையை உருவாக்கியது. இந்த செம்மறி ஆடு வளர்ப்பு பண்ணை இந்த பகுதியில் அங்குல் மான்களின் இயக்கத்தில் மோசமான விளைவை ஏற்படுத்தியதாக நம்பப்படுகிறது.  தவிர, உள்ளூர் அல்லாத பக்கர்வால் இன மக்களின் கால்நடைகளின் அதிகப்படியான மேய்ச்சல் காரணமாக சரணாலயம் இடர்பாட்டுக்கு உள்ளாகியுள்ளது.

## மேற்கோள்கள்

பகுப்பு:காசுமீர்
பகுப்பு:இந்திய வனவிலங்கு பாதுகாப்பு வலயங்கள்
பகுப்பு:இந்திய தேசியப் பூங்காக்கள்
அம்பாங்

**அம்பாங்** அல்லது **அம்பாங் இலீர்** (ஆங்கிலம்: *Ampang* அல்லது *Ampang Hilir*; மலாய்: *Ampang Hilir*) என்பது மலேசியா, கோலாலம்பூர் பகுதியில் அமைந்துள்ள ஒரு மாநகர்ப்பகுதி ஆகும். தித்திவாங்சா மக்களவை தொகுதியின் கீழ் ஒரு பகுதியாக உள்ளது.

கோலாலம்பூரில் உள்ள அம்பாங் சாலை மற்றும் அம்பாங் இலீர் ஆகியவற்றில் அம்பாங் எனும் பெயர் இருப்பதை அதன் அடையாளமாகக் காணலாம்.

## வரலாறு

அம்பாங்கின் வரலாறு கோலாலம்பூரின் வரலாற்றோடு நெருங்கிய தொடர்புடையது. 1857-இல், சிலாங்கூர் சுல்தானகத்தின் அப்போதைய பிரதிநிதியான ராஜா அப்துல்லா, கிள்ளான் பள்ளத்தாக்கை ஈயச் சுரங்கத் தொழில்களுக்காக திறந்து விட்டார்.

நெகிரி செம்பிலான் லுக்குட் பகுதியில் இருந்து 87 சீனச் சுரங்கத் தொழிலாளர்கள் கிள்ளான் ஆறு வழியாகச் சென்று கோலாலம்பூரில் தரை இறங்கினர். பின்னர் அம்பாங்கிற்கு ஒரு காட்டுப் பாதை வழியாக சில மைல்கள் நடந்து சென்றனர். அம்பாங் பகுதியில் ஈயக் கனிமத்தைத் தேடத் தொடங்கினர்.

### மலேரியா காய்ச்சல்

இருப்பினும், அங்கு சென்ற 87 சுரங்கத் தொழிலாளர்களில் 69 பேர்; ஒரு மாதத்திற்குள் மலேரியா காய்ச்சலினால் இறந்தனர். அதன் பின்னர் ராஜா அப்துல்லா மேலும் 150 பேரை ஈயக் கனிம தேடல் பணியைத் தொடர அங்கு அனுப்பினார். முதல் ஈயச்சுரங்கம் 1859-இல் தோற்றுவிக்கப்பட்டது.

அம்பாங்கில் ஈயச் சுரங்கங்களின் தோற்றம்; கோலாலம்பூரின் துரித வளர்ச்சிக்கு வழிவகுத்தது. ’அம்பாங்’ ("Ampang") என்ற பெயர் மலாய் மொழியில் ’அணை’ என்று பொருள்படும்; மற்றும் இந்த இடம் சுரங்கத் தொழிலாளர்கள் உருவாக்கிய அணைகளைக் குறிக்கும் வகையில் பெயரிடப்பட்டது.

### கிள்ளான் கோம்பாக் ஆறு

வரலாற்றின் படி, 1857-ஆம் ஆண்டில், லும்பூர் ஆறு மற்றும் கிள்ளான் ஆறு சங்கமத்தில் அம்பாங் நகரம் நிறுவப்பட்டது. லும்பூர் ஆறு இப்போது கோம்பாக் ஆறு என்று அழைக்கப்படுகிறது. அத்துடன் அம்பாங் உருவான இடத்தில் இப்போது கோலாலம்பூர் ஜமேக் பள்ளிவாசல் (*Kuala Lumpur Jamek Mosque*) உள்ளது.

ஈயச் சுரங்கங்களில் வேலை செய்வதற்காகச் சீனர்கள் வருவதற்கு முன்னர், கோலாலம்பூர் நகரம் சில கடைகள் மற்றும் சில வீடுகளைக் கொண்ட ஒரு சிறிய குக்கிராமமாக இருந்தது. அம்பாங்கை கோலாலம்பூருடன் இணைக்க ஒரு சாலை அமைக்கப்பட்டது. அந்தச் சாலைதான் இன்றைய அம்பாங் சாலையாகும் (*Jalan Ampang').

===ராஜா அப்துல்லா===

1857-ஆம் ஆண்டில், அப்போதைய கிள்ளான் சுல்தானின் பிரதிநிதியான [[கிள்ளான் போர்|ராஜா அப்துல்லா]], அம்பாங்கில் ஈயச் சுரங்கங்களைத் திறப்பதற்காக [[நெகிரி செம்பிலான்]] [[லுக்குட்]] பகுதியில் இருந்து 87 சீன சுரங்கத் தொழிலாளர்களை அனுப்பினர். இதன் பின்னர்தான் [[கோலாலம்பூர்]] வளர்ச்சி அடையத் தொடங்கியது.

[[கிள்ளான் பள்ளத்தாக்கு|கிள்ளான் பள்ளத்தாக்கின்]] தொடக்கக் காலத்தில், ஈயச் சுரங்கங்கள் திறக்கப்பட்ட முக்கியமான இடங்களில் அம்பாங் ஒன்றாகும். "அம்பாங்" என்ற பெயர் மலாய் சொல்லான எம்பாங்கான் (அல்லது அம்பாங்கன்) எனும் சொல்லில் இருந்து பெறப்பட்டது. எம்பாங்கான் (*Empangan'') என்றால் அணை என்று பொருள்படும்.

## காட்சியகம்

File:Kuala Lumpur, Malaysia, Lebuh Ampang Shophouse.jpg
File:Jalan Ampang, Kuala Lumpur during Corona virus lockdown 01.jpg
File:Jalan Ampang (Ampang Road) (between Jalan Tun H S Lee and Lebuh Ampang), City Centre and Golden Triangle, Kuala Lumpur.jpg
File:Kuala Lumpur vom Ampang Point0008.jpg
File:Ampang Point outview and Jalan Ampang (230710) 03.jpg



## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பகுப்பு:சிலாங்கூர்
அஜ்மீர் மாநிலம்

**அஜ்மீர் மாநிலம்** (*Ajmer State*)1950 முதல் 1956 வரை அஜ்மீரை தலைநகராகக் கொண்டு இந்தியாவிற்குள் ஒரு தனி மாநிலமாக இருந்தது.  அஜ்மீர் மாநிலம் 1950 ஆம் ஆண்டில் முன்னாள் மாகாணமான அஜ்மீர்-மேர்வாராவிலிருந்து உருவாக்கப்பட்டது. இது ஆகஸ்ட் 15, 1947 இல் இந்திய ஒன்றியத்தின் ஒரு மாகாணமாக மாறியது. இது இராசத்தான் மாநிலத்திற்குள் ஒரு நிலப்பகுதியை உருவாக்கியது. 1956 இல் மாநிலங்கள் மறுசீரமைப்புச் சட்டத்தைத் தொடர்ந்து அது இராசத்தானுடன் இணைக்கப்பட்டது.

## வரலாறு
வலது|thumb| 1909 இராஜபுதனத்தின் வரைபடம், அஜ்மீர்-மேர்வாராவை தனிப் பிரதேசமாகக் காட்டுகிறது
அஜ்மீர் மாநிலம் அஜ்மீர்-மேர்வாரா பகுதியிலிருந்து உருவாக்கப்பட்டது.இது பிரித்தானிய இந்தியாவின் காலத்தில் ஆங்கிலேயர் கட்டுப்பாட்டில் இருந்த மாகாணமாக இருந்தது. அஜ்மீர்-மேர்வாரா பகுதி 1818 இல் மராத்தியர்களிடமிருந்து ஆங்கிலேயர்களால் வாங்கப்பட்டது. இந்தியாவின் சுதந்திரத்திற்குப் பிறகு, அஜ்மீர்-மேர்வாரா இந்திய ஒன்றியத்தின் ஒரு மாகாணமாக மாறியது.

1950 ஆம் ஆண்டு ஜனவரி 26 ஆம் தேதி இந்தியக் குடியரசிற்குள் அஜ்மீர் மாநிலம் என்று பெயரிடப்பட்ட "சி" மாநிலமாக நிறுவப்படும் வரை இது ஒரு மாகாணமாக இருந்தது. "சி" வகுப்பு மாநிலங்கள் மத்திய அரசின் நேரடி ஆட்சியின் கீழ் இருந்தன. 

### கலைப்பு
1956 இல், இந்தியாவின் மாநில எல்லைகள் மறுசீரமைக்கப்பட்டபோது, அது அப்போதைய இராசத்தான் மாநிலத்தின் ஒரு மாவட்டமாக மாறியது.   அஜ்மீர் மாநிலம் 1 நவம்பர் 1956 அன்று இராசத்தான் மாநிலத்துடன் இணைக்கப்பட்டது. முந்தைய செய்ப்பூர் மாவட்டத்தின் கிசன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது. 

## சான்றுகள்

பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
கடலடி மலைத்தொடர்

**கடலடி மலைத்தொடர்கள்**  (*Undersea mountain range*) என்பவை  பெரும்பாலும் அல்லது முழுவதுமாக நீருக்கடியில், குறிப்பாக கடலின் ஆழத்தில் இருக்கும் [மலைத்தொடர்களைக் குறிக்கும்.  தற்போதைய புவிமேலோட்டு  சக்திகளிலிருந்து தோன்றியிருந்தால், அவை பெரும்பாலும் ''[நடுக்கடல் முகடுகள்''  என குறிப்பிடப்படுகின்றன. இதற்கு நேர்மாறாக, கடந்த காலத்தில்  நீருக்கடியில் எரிமலையால் உருவாகியிருந்தால்  அவை கடல்மலை  சங்கிலி எனப்படுகின்றன. மிகப் பெரிய மற்றும் நன்கு அறியப்பட்ட கடலுக்கடியில் உள்ள மலைத்தொடர், மத்திய-அட்லாண்டிக் மலைத் தொடராகும். "நிலத்தில் உள்ளதைப் போலவே, கடலுக்கு அடியில் உள்ள மலைத்தொடர்களும் அடிக்கடி எரிமலை மற்றும் நிலநடுக்க நடவடிக்கைகளுக்கு இடமாக உள்ளன என்றும் கவனிக்கப்படுகின்றன.

## மேற்கோள்கள்

பகுப்பு:மலைத் தொடர்கள்
ஆசிய பசிபிக் தென்னை சமூகம்

**ஆசிய மற்றும் பசிபிக் தேங்காய் சமூகம்** (*Asian and Pacific Coconut Community*) என்பது தேங்காய் உற்பத்தி செய்யும் ஆசியா பசிபிக் நாடுகளில் உள்ள அரசுகளுக்கு இடையேயான சர்வதேச நிறுவனமாகும். ஆசிய பசிபிக் தென்னை சமூகம் நோக்கம் "தென்னை மரத் தொழில்துறையின் அனைத்து செயல்பாடுகளையும் மேம்படுத்துதல், ஒருங்கிணைத்தல் மற்றும் ஒத்திசைத்தல்" ஆகும்.

1968ஆம் ஆண்டு திசம்பர் 12ஆம் தேதி பேங்காக்கில், ஆசியத் தென்னை சமூகத்தை நிறுவுவதற்கான ஒப்பந்தம் இந்தியா, இந்தோனேசியா மற்றும் பிலிப்பீன்சு ஆகிய நாடுகளால் கையெழுத்திடப்பட்டது. இந்த ஒப்பந்தம் இந்த நாடுகளினால் அங்கீகரிக்கப்பட்ட பிறகு, ஆசியத் தென்னை சமூகம் 9 செப்டம்பர் 1969 அன்று ஜகார்த்தாவை தலைமையிடமாகக் கொண்டு நடைமுறைக்கு வந்தது. ஆசியாவிற்கு வெளியே உள்ள நாடுகள் இந்த அமைப்பில் சேர்ந்த போது, இதன் பெயர் "ஆசிய பசிபிக் தென்னை சமூகம்" என மாற்றப்பட்டது.

ஆசிய பசிபிக் தென்னை சமூகத்தின்  உறுப்பு நாடுகள் உலகின் தேங்காய் உற்பத்தி மற்றும் தேங்காய் ஏற்றுமதியில் 90 சதவீதத்திற்கும் அதிகமான பங்கைக் கொண்டுள்ளன. ஆசிய பசிபிக் தென்னை சமூகத்தின் உறுப்பு நாடுகள் மற்றும் இணைந்த தேதிகள் பின்வருமாறு (நட்சத்திரம் அடையாளம் 1968 ஒப்பந்தத்தை அங்கீகரித்தது என்பதைக் குறிக்கிறது):

## நிர்வாக இயக்குநர்கள்

# திரு. ஜி. பி. ரேயசு (1969–85)
# திரு. பி. ஜி. புஞ்சிகோவா (1985–2000)
# திரு. நோர்பெர்டோ போசெட்டா (2000–01)
# முனைவர் பி. ரெத்தினம் (2002–05)
# திரு. ரோமுலோ என். அரன்கான், இளையோர் (2006–13)
# திரு. உரோன் என். சாலும் (2013–)

## மேற்கோள்கள்


## வெளி இணைப்புகள்

* ஆசிய மற்றும் பசிபிக் தேங்காய் சமூகம் : அதிகாரப்பூர்வ இணையதளம்.
* 1968 ஒப்பந்தத்தின் ஒப்புதல்கள் .
பகுப்பு:தென்னை
பகுப்பு:பன்னாட்டு அமைப்புகள்
அப்சரித்து ஈரான்

**அப்சரித்து ஈரான்** (Afsharid Iran) அல்லது **அப்சரித்து பேரரசு** என்பது ஓர் ஈரானிய பேரரசு ஆகும். ஈரானின் வட கிழக்கு மாகாணமான குராசானில் துருக்கோமென் அப்சர் பழங்குடியினத்தால் ஆளப்பட்ட ஒரு பேரரசு ஆகும். 18ஆம் நூற்றாண்டின் நடுப்பகுதியில் இந்த அரசானது அப்சரித்து அரசமரபால் ஆளப்பட்டது. 1736ஆம் ஆண்டு இது நாதிர் ஷாவால் உருவாக்கப்பட்டது. சபாவித்து அரசமரபின் கடைசி உறுப்பினரை பதவியிலிருந்து நீக்கி விட்டு ஈரானின் ஷாவாக தன்னைத் தானே நாதிர் ஷா அறிவித்துக்கொண்டார்.

## மேற்கோள்கள்

பகுப்பு:முன்னாள் நாடுகள்
பகுப்பு:பாரசீக மொழி வார்த்தைகளைக் கொண்ட கட்டுரைகள்
சுபியான் யுத்தம்

**சுபியான் யுத்தம்** (Battle of Sufiyan) என்பது 6 நவம்பர் 1605 அன்று நடைபெற்ற ஒரு யுத்தமாகும். 1603-1618இல் உதுமானிய-சபாவித்து போரின் போது இது நடைபெற்றது. பேரரசர் அப்பாஸ் தலைமையிலான சபாவித்துக்கள் தங்களை விட எண்ணிக்கையில் அதிகமான, நன்றாக ஒருங்கிணைக்கப்பட்டிருந்த உதுமானிய இராணுவத்தை இந்த யுத்தத்தில் தோற்கடித்தனர். பேரரசர் அப்பாசின் பெரும் ராணுவ வெற்றிகளில் ஒன்றாக இது அமைந்தது. காலின் இம்பர் என்ற வரலாற்றாளரின் கூற்றுப் படி: "உதுமானியர்கள் அங்கேரியில் அடைந்த தோல்விகளை விட சுபியான் யுத்தத்தின் தோல்வியானது மிகப் பெரிய அழிவாக இருந்தது".

## குறிப்புகள்
 

## மேற்கோள்கள்

பகுப்பு:ஈரானின் வரலாறு
ஆசியச் சின்ன முள் சுண்டெலி

**ஆசியச் சின்ன முள் சுண்டெலி** (*Asia Minor spiny mouse*)(***அகோமிசு சிலிக்கசு***) என்பது முரிடே குடும்பத்தில் உள்ள கொறிணி சிற்றினமாகும்.

## விளக்கம்
*அகோமிசு சிலிக்கசு* குறுகிய நிலப்பரப்பில்  வாழும் சமூக கொறித்துண்ணி. இவை பெரிய குழுக்களாக வாழ்கிறது. தலை மற்றும் உடல் நீளம்  வரையும் வாலின் நீளம்  வரையும் வளரக்கூடியது. இதன் உடல் எடை 48 கிராம் வரை இருக்கும்.

உடலின் மேல் பக்கம் அடர் சாம்பல் நிறமாகவும், ஊதா நிற பிரதிபலிப்புகளுடன் காணப்படும். உடலின் கீழ்ப்பகுதி மஞ்சள்-வெள்ளை நிறத்துடன் பக்கவாட்டுப்பகுதி வெளிர் பழுப்பு நிறத்திலிருக்கும். வால் முடியற்றது, செதில்களுடன் கூடியது, தலை மற்றும் உடலை விடக் குறுகியது. இதன் மரபணு நிறப்புரி எண்ணிக்கை 2n = 36.

கொல்லைப்படுத்தப்பட்ட நிலையில், இந்த எலிகள் இனப்பெருக்கம் செய்து சுமார் நான்கு ஆண்டுகள் வாழ்கின்றன. இந்த சிற்றினம் முன்னர் அழிந்து வரும் நிலையில் இருப்பதாகக் கருதப்பட்டதால், இதைப் பாதுகாக்கத் திட்டம் ஒன்று நடைமுறையில் உள்ளது. துருக்கியிலிருந்து இந்த சுண்டெலியினை ஏற்றுமதி செய்வதற்கு அரசாங்க அனுமதி தேவை. உலகில் உள்ள சில உயிரியல் பூங்காக்களில் மட்டுமே இந்த இனத்தைச் சேர்ந்த எலிகள் காணப்படுகின்றன (செஸ்டர், ரிகா, ப்ராக், தாலின் மற்றும் ஹெல்சின்கி மிருகக்காட்சிசாலை).

இந்த சிற்றினம் கெய்ரோ முள் சுண்டெலி (*அகோமைசு காகிரினியசு*) மற்றும் சைப்ரசு முள் சுண்டெலி (*அகோமைசு* *நேசியோடிசு*) ஆகியவற்றுடன் தொடர்புடையது, ஆனால் குறிப்பிடத்தக்க உருவ வேறுபாடுகள் காணப்படுகின்றன.

## பரவல்
ஆசியச் சின்ன முள் சுண்டெலி சிற்றினம் துருக்கியில் மட்டுமே காணப்டுகிறது. இது துருக்கியின் தெற்கு கடற்கரையில் மெர்சினின் தென்மேற்கில் அமைந்துள்ள துருக்கிய நகரமான சிலிப்கேக்கு கிழக்கே 17 கி.மீ. தொலைவில் உள்ள பகுதியில் மட்டுமே காணப்படுகிறது.

## வாழ்விடம்
ஆசியச் சின்ன முள் சுண்டெலியின் இயற்கை வாழ்விடம் மிதமான காடுகள்; ஆனால் இந்த சிற்றினம் மனித குடியிருப்புகளுக்கு அருகிலும் வாழ்கிறது.

## பாதுகாப்பு நிலை
*அ. சிலிகசு* முன்பு மிக அருகிய இனமாகப் பட்டியலிடப்பட்டது, ஆனால் இப்போது வகைப்பாட்டியல் சிக்கல்கள் காரணமாக தரவு போதாது சிற்றினமாகக் கருதப்படுகிறது. 

## மேற்கோள்கள்


## வெளி இணைப்புகள்

* உலகின் பாலூட்டி இனங்கள்
* 
* 
* asia-minor-spiny-mouse/acomys-cilicicus Asia Minor spiny mouse (Acomys cilicicus)  

பகுப்பு:சுண்டெலிகள்
இந்திய சமயங்களில் விலங்குரிமை

இந்து, சமணம், மற்றும் பௌத்தம் உள்ளிட்ட இந்தியச் சமயங்களில் விலங்குரிமை பற்றிய சிந்தனைகள் இச்சமயங்களின் அடிப்படைத் தத்துவமான அகிம்சைக் கோட்பாட்டிலிருந்து எழுகின்றன.

மனிதர்களைப் போலவே விலங்குகளும் ஆன்மாவைக் கொண்டிருக்கின்றன என்று இந்து சமயம் கூறுகிறது. இதன்படி உணர்திற உயிரினங்கள் இறந்த பின்னர் மீண்டும் மனிதனாகவோ அல்லது வேறு விலங்காகவோ மறுபிறவி எடுக்க வல்லவை என்று இந்துக்களால் நம்பப்படுகிறது. இந்த நம்பிக்கைகளின் விளைவாக இந்துக்கள் பலரும் சைவ உணவுமுறையைக் கடைப்பிடிப்பவர்களாக உள்ளனர். அகிம்சைக் கோட்பாட்டினைக் இந்து சமயத்தைக் காட்டிலும் கடுமையாக எடுத்துரைக்கும் சமணக் கோட்பாடு சைவ உணவுமுறையை முற்றிலும் கட்டாயமாக ஆக்குகிறது. இந்து, சமண மதங்களைப் போலவே மகாயான பௌத்தமும் விலங்குகளைக் கொல்வதைத் தடை செய்வதால் மஹாயான பௌத்தர்களும் சைவ உணவுமுறையைப் பின்பற்றுபவர்களாக உள்ளனர்.

## இந்து மதம்
அனைத்து உயிரினங்களிலும் கடவுளின் ஒரு பகுதி வாழ்வதாகவும் அதுவே ஆத்மா என்று அழைக்கப்படுவதாகவும் இந்து மதம் போதிக்கிறது. இதன் காரணமாகவே விலங்குகள் புனிதமாகக் கருதப்பட்டு மரியாதையுடன் நடத்தப்பட வேண்டும் என்று இந்துக் கோட்பாடுகள் கற்பிக்கின்றன.

இந்து மதத்தில் புலி, யானை, எலி என பலதரப்பட்ட விலங்குகளும் போற்றப்படுகின்றன. குறிப்பாக, பசு இறையின் உருவாகப் போற்றப்படுகிறது.

அனைத்து உயிரினங்களின் மீதும் கருணை காட்ட வேண்டுமென்பது காந்தியடிகளின் போதனைகளில் மிக முக்கியமானதாகும். அவர் விலங்குப் பரிசோதனையையும் விலங்கு வன்கொடுமையையும் எதிர்த்தவர் என்பது குறிப்பிடத்தக்கது.

## சமண மதம்
கிட்டத்தட்ட இந்தியாவில் உள்ள அனைத்து ஜைன சமூகங்களும் காயமுற்ற விலங்குகளையும் ஆதரவற்ற விலங்குகளையும் பராமரிப்பதற்காக விலங்கு மருத்துவமனைகளை நிறுவியுள்ளன. சமணர்கள் பலரும் வதைகூடங்களிலிருந்து விலங்குகளை மீட்பதை வழக்கமாகக் கொண்டுள்ளனர்.

## பௌத்த மதம்
"நாம் மற்றவர்களுக்குத் துன்பங்களை தராதிருந்தால் மட்டுமே நாம் துன்பத்திலிருந்துத் தப்பிக்க முடியும்" என்று மஹாயான பௌத்தம் போதிக்கிறது. இதன் விளைவாக மகாயான பௌத்தர்கள் சைவ உணவுமுறையினைக் கடைபிடிப்பவர்களாக உள்ளனர்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:அறப் போராட்டம்
பகுப்பு:காந்தியம்
பகுப்பு:விலங்குரிமை
பகுப்பு:பௌத்த மெய்யியல்
அஜ்மீரின் வரலாறு

**அஜ்மீர்** (*Ajmer*) என்பது மத்திய இராசத்தானிலுள்ள ஒரு வரலாற்றுப் பகுதியாகும் இது 11-12 ஆம் நூற்றாண்டுகளில் பிருத்விராஜ் சௌகானின் ஆட்சியின் போது சாகாம்பரி சௌகான்களின் இராச்சியத்தின் மையப் பகுதியாக இருந்தது..

இப்பகுதி இன்றைய அஜ்மீர் மாவட்டத்தை உள்ளடக்கியுள்ளது. மேற்கில் மார்வார், வடகிழக்கில் துந்தர், தென்கிழக்கில் அதோதி மற்றும் தெற்கில் மேவார் பகுதிகளால் எல்லைகளாக உள்ளது.

## அஜ்மீர் மாகாணம்
முகலாய ஏகாதிபத்திய ஆட்சியின் கீழ், அஜ்மீர் ஒரு மத்திய சுபா (உயர்மட்ட மாகாணம்), தோராயமாக தற்போதைய  இராசத்தானின் பெரும்பகுதி, அக்பரால் உருவாக்கப்பட்ட பன்னிரண்டு அசல் மாகாணங்களில் ஒன்றாகும். ( தில்லி (பின்னர் ஷாஜஹான்பாத்), ஆக்ரா (பின்னர் அக்பராபாத்), மால்வா, குசராத்து (சிந்து) மற்றும் முல்தான் சுபாக்கள்).

1818 ஆம் ஆண்டில், குவாலியர் மாநிலத்தின் மகாராஜாவான தௌலத்ராவ் சிந்தியா, அஜ்மீரை ஆங்கிலேயரிடம் ஒப்படைத்தார். மேலும் அது வடமேற்கு மாகாணங்களுக்கு மாற்றப்படும் வரை 1836 வரை பிரித்தானிய இந்தியாவின் வங்காள மாகாணத்தின் ஒரு பகுதியாக இருந்தது. 1 ஏப்ரல் 1871 அன்று புதிய அஜ்மீர்-மேர்வாரா மாகாணம் (அஜ்மீர்-மேர்வாரா-கெக்ரி என்றும் அழைக்கப்படுகிறது) உருவாக்கப்பட்டது. இந்நிலை 15 ஆகஸ்ட் 1947 வரை தொடர்ந்தது. இந்தியப் பிரிவினைக்குப் பிறகு இங்கிருந்து ஆங்கிலேயர்கள் வெளியேறினர். மேலும் அஜ்மீர்-மேர்வாரா இந்திய மேலாட்சி அரசுக்கு வழங்கப்பட்டது. 

## அஜ்மீர் மாநிலம்
1950 ஆம் ஆண்டில், அஜ்மீர் மாநிலம் "பகுதி சி" மாநிலமாக மாறியது. இது இந்தியக் குடியரசுத் தலைவரால் நியமிக்கப்பட்ட தலைமை ஆணையரால் நிர்வகிக்கப்பட்டது. ஒரு குறிப்பிடத்தக்க காங்கிரசு தலைவரான ஹரிபாவ் உபாத்யாயா அஜ்மீர் மாநிலத்தின் முதல்வராக 24 மார்ச் 1952 முதல் 31 அக்டோபர் 1956 வரை இருந்தார்.

அஜ்மீர் மாநிலம் 1 நவம்பர் 1956 அன்று மாநில மறுசீரமைப்புச் சட்டம் (1956) ஃபாசல் அலி ஆணையத்தின் பரிந்துரைகளை ஏற்றுக்கொண்டதைத் தொடர்ந்து இராசத்தான் மாநிலத்துடன் இணைக்கப்பட்டது. முந்தைய ஜெய்ப்பூர் மாவட்டத்தின் கிஷன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது. 

## இதனையும் காண்க

* பிருத்திவிராச் சௌகான்
* கோரின் முகம்மது

## குறிப்புகள்

பகுப்பு:இராஜஸ்தான் வரலாறு
ஹரிபாவ் உபாத்யாயா

**பண்டிட் ஹரிபாவ் உபாத்யாயா** (*Haribhau Upadhyaya*) ஒரு இந்திய அரசியல்வாதியும் இந்திய சுதந்திர ஆர்வலரும் ஆவார். 1952 முதல் 1956 வரை அஜ்மீர் மாநிலத்தின் முதல்வராக இருந்தார்.

## வாழ்க்கை
இவர் 1892 இல் மத்திய பிரதேசத்தின் இன்றைய தேவாஸில் உள்ள பௌராசா கிராமத்தில் பிறந்தார். 1952 இல், ஸ்ரீநகர் தொகுதியில் இருந்து இந்திய தேசிய காங்கிரசு வேட்பாளராக அஜ்மீர் சட்டமன்றத்திற்கு தேர்ந்தெடுக்கப்பட்டார். மேலும் 24 மார்ச் 1952 முதல் 31 அக்டோபர் 1956 வரை அஜ்மீர் மாநிலத்தின் முதலமைச்சராக இருந்தார். 1957 இல் இராசத்தான் சட்டப் பேரவைக்கு கெக்ரி தொகுதியிலிருந்து தேர்ந்தெடுக்கப்பட்டார். 1957 முதல் 1962 வரை இராசத்தான் அரசாங்கத்தில் நிதி அமைச்சராகப் பணியாற்றினார். அதே தொகுதியிலிருந்து இராசத்தான் சட்டமன்றத்திற்கு மீண்டும் தேர்ந்தெடுக்கப்பட்டார். 1962 முதல் 1967 வரை இராசத்தான் அரசாங்கத்தில் கல்வி அமைச்சராகப் பணியாற்றினார். 1966 இல் இவருக்கு பத்ம பூசண் விருது வழங்கப்பட்டது 

## இறப்பு
இவர் ஆகஸ்ட் 25, 1972 இல் இறந்தார் 

## சான்றுகள்

பகுப்பு:1972 இறப்புகள்
பகுப்பு:1892 பிறப்புகள்
வெள்ளைப்பிட்ட உழவாரன்

**வெள்ளைப்பிட்ட உழவாரன்** அல்லது **வெள்ளைப்பிட்ட ஊசிவால்  உழவாரன்** (white-rumped spinetail or white-rumped needletail) (உயிரியல் பெயர்: *Zoonavena sylvatica*) என்பது  வங்காளதேசம், இந்தியா ( மேற்குத் தொடர்ச்சி மலைகள் ) மற்றும் நேபாளத்தின் காடுகளில் காணப்படும் ஒரு உழவாரன் இனம் ஆகும். இது பெரும்பாலும் காடுகளின் நடுவில் உள்ள நீர்நிலைகளில் காணப்படுகிறது. 

## விளக்கம்
வெள்ளைப்பிட்ட உழவாரன் பறவையானது ஊர்க்குருவியை விட அளவில் சிறியது. சுமார் 11 செ.மீ நீளமிருக்கும். அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் கறுப்பாகவும் இருக்கும். உடலின் மேற்பகுதி கறுப்பாகவும் பிட்டம் வெள்ளையாகவும் இருக்கும். மோவாய், தொண்டை, மார்பு ஆகியன சாம்பல் பழுப்பாக இருக்கும். அடி வயிறும் வாலடியும் வெண்மையாக இருக்கும். இது பொத்தோற்றத்தில் வீட்டு உழவாரனை ஒத்திருக்கும் இதனை வெண்மையான பிட்டமும் வாலடியையும் கொண்டு பிரித்து அறியலாம்.      

## நடத்தை
வெள்ளைப்பிட்ட உழவாரன்கள் 20 முதல் 50 வரையான பறவைகள் கூட்டமாக பறந்து இரைதேடும். காடுகளின் மேலும், பல்வெளிகளையடுத்தும், காட்டாறுகளைச் சார்ந்தும் இவை திரியக்காணலாம். அடி மரங்களில் காணப்படும் பொந்துகளில் இவை கூட்டமாகச் சென்று அடையும். பறக்கும் பூச்சிகள், வண்டுகள் முதலியன இதன் உணவாகும். பறக்கும்போது சிக், சிக் என கத்தியபடி பறக்கும்.

## மேற்கோள்கள்

பகுப்பு:நேபாளப் பறவைகள்
பகுப்பு:இந்தியப் பறவைகள்
பகுப்பு:தென்னிந்தியப் பறவைகள்
வீட்டு உழவாரன்

**வீட்டு உழவாரன்** ( house swift, உயிரியல் பெயர்; *Apus nipalensis*) என்பது அபோடிடே குடும்பத்தைச் சேர்ந்த ஓர் உழவாரன் இனம் ஆகும். இது யப்பான், நேபாளம், தென்கிழக்கு ஆசியாவில் காணப்படுகிறது. இது பறக்கும்போது அவற்றின் மூளையின் அரைக்கோளங்களை மாறி மாறி நிறுத்துவதன் மூலம் நீண்ட தூரம் பறக்கும் திறன் கொண்டது. 2012 மே மாதத்தில், பிரித்தானிய கொலம்பியாவின் லாட்னரில் இதன் ஒரு மாதிரி கண்டுபிடிக்கப்பட்டது, இது வட அமெரிக்காவில் அப்போதுதான் முதலில் அறியப்பட்டது. (2012 பிரித்தானிய கொலம்பியா பதிவு "ஏற்றுக்கொள்ளப்படவில்லை; இது தொடர்புடைய அரிய பறவைக் குழுவின்  தோற்றம் நிச்சயமற்றது" - இது ஒரு கொள்கலன் முனையத்தில் கண்டுபிடிக்கப்பட்ட இறந்த பறவை ஆகும்).

இது முன்னர் நாட்டு உழவாரனின் கிளையினமாகக் கருதப்பட்டது.

## மேற்கோள்கள்

## வெளி இணைப்புகள்

* BirdLife Species Factsheet
* பறவை ஆராய்ச்சி - வீட்டு உழவாரன்

பகுப்பு:தென்கிழக்காசியப் பறவைகள்
பகுப்பு:யப்பானியப் பறவைகள்
பகுப்பு:நேபாளப் பறவைகள்
பகுப்பு:உழவாரன்கள்
பகுப்பு:தென் சீனப் பறவைகள்
பகுப்பு:தைவான் பறவைகள்
மென்காமாக் கதிர்மீன்

**மென் காமாக் கதிர்மீன்** (**soft gamma repeater)** (**SGR**) என்பது காமா கதிர்கள்,  எக்ஸ் - கதிர்களின் பெருவெடிப்புகளை ஒழுங்கற்ற இடைவெளியில் உமிழும்  வான்பொருள் ஆகும் ,   இவை ஒரு வகை காந்த விண்மீனகள் அல்லது  நொதுமி விண்மீன்கள் என்று ஊகிக்கப்படுகின்றன , அவற்றைச் சுற்றி  தொல்படிவ வட்டுகள் உள்ளன.

## வரலாறு.
மார்ச் 5,1979 அன்று ஒரு  திறன்வாய்ந்த காமா - கதிர் வெடிப்பு காணப்பட்டது. சூரிய மண்டலத்தின் பல்வேறு இடங்களில்  உள்ள பல நோக்கீட்டாளர்கள், சூரிய மண்டலத்தின் சற்று வேறுபட்ட  நேரங்களில் வெடிப்பைக் கண்டதால் , அதன் திசையை தீர்மானிக்க முடிந்துள்ளது. மேலும் இது பெரிய மெகெல்லானிக் முகிலில் ஒரு மீவிண்மீன் வெடிப்பு எச்சத்திற்கு அருகில் இருந்து தோன்றியதாகக் காட்டப்பட்டது.

இது  ஓரரியல்பு காமாக் கதிர் வெடிப்பு அல்ல என்பது காலப்போக்கில் தெளிவாகியது. மென்காமாக் கதிர்,  வன் எக்சுக்கதிர் வரம்பில்  ஒளியன்கள் குறைவான ஆற்றலைக் கொண்டிருந்தன , மேலும் அதே பகுதியிலிருந்து மீண்டும் மீண்டும் வெடிப்புகள் வந்தன.

நாசாவின் மார்ஷல் விண்வெளி விமான மையத்தில் உள்ள பல்கலைக்கழக விண்வெளி ஆராய்ச்சி சங்கத்தின் (யு. எஸ். ஆர். ஏ) வானியலாளர் கிறிஸ்ஸா கவுலியோடௌ மென்மையான காமா ரிபீட்டர்கள் காந்தங்கள் என்ற கோட்பாட்டை சோதிக்க முடிவு செய்தார். கோட்பாட்டின் படி , வெடிப்புகள் பொருளின் சுழற்சியை மெதுவாக்கும். 1998 ஆம் ஆண்டில் மென்மையான காமா ரிபீட்டர் எஸ். ஜி. ஆர் 1806 - 20 இன் கால இடைவெளியை கவனமாக ஒப்பிட்டார். 1993 ஆம் ஆண்டிலிருந்து இந்த காலம் 0.8 வினாடிகள் அதிகரித்துள்ளது , மேலும் இது 8,1010 டெஸ்லா (8,1014 காஸ்) காந்தப்புல வலிமையுடன் ஒரு காந்தத்தால் விளக்கப்படும் என்று அவர் கணக்கிட்டார். மென்மையான காமா ரிப்பீட்டர்கள் உண்மையில் காந்தங்கள் என்று சர்வதேச வானியல் சமூகத்தை நம்ப வைக்க இது போதுமானதாக இருந்தது.

வழக்கத்திற்கு மாறாக கண்கவர் மென்மையான காமா ரிப்பீட்டர் வெடிப்பு SGR 1900+14 ஆகஸ்டு 27,1998 அன்று அனுசரிக்கப்பட்டது. இந்த எஸ்ஜிஆர்க்கு பெரிய தூரம் இருந்தபோதிலும் , 20,000 ஒளி ஆண்டுகள் என மதிப்பிடப்பட்டுள்ளது , இந்த வெடிப்பு பூமியின் வளிமண்டலத்தில் பெரிய விளைவுகளை ஏற்படுத்தியது. அயனி மண்டலத்தில் உள்ள அணுக்கள் பொதுவாக பகலில் சூரியனின் கதிர்வீச்சால் அயனியாக்கப்பட்டு , இரவில் நடுநிலை அணுக்களாக மீண்டும் இணைகின்றன , அவை இரவு நேரத்தில் சாதாரண பகல் நேர அளவை விட மிகக் குறைவான மட்டங்களில் அயனியாக்கப்படுகின்றன. ரோஸ்ஸி எக்ஸ் - ரே டைமிங் எக்ஸ்ப்ளோரர் (எக்ஸ் - ரே செயற்கைக்கோள்) இந்த நேரத்தில் இந்த வெடிப்பிலிருந்து அதன் வலுவான சமிக்ஞையைப் பெற்றது , இது வானத்தின் வேறு பகுதியில் இயக்கப்பட்டிருந்தாலும் பொதுவாக கதிர்வீச்சிலிருந்து பாதுகாக்கப்பட்டிருக்க வேண்டும்.

## மென்காமாக் கதிர்மீன்களின் பட்டியல்
அறியப்பட்ட மென்காமாக் கதிர்மீன்கள் பின்வருமாறு:

எண்கள் வானத்திலயீருப்பைத் தருகின்றன , எடுத்துக்காட்டாக, SGR 0525 - 66 5h25m இன் வலது ஏற்றம் மற்றும் &#x2D; 66 இன் காந்த இறக்கம் ஆகியவற்றைக் கொண்டுள்ளது. கண்டுபிடிப்பு நாள் சில நேரங்களில் 1979/1986 போன்ற வடிவத்தில் தோன்றுகிறது.மென்காமாக் கதிர்மீன்கள் " இயல்பான காமாக் கதிர் வெடிப்புகளைக் காட்டிலும் ஒரு தனி வகை பொருள்களாக  ஏற்கப்பட்ட பிறகு,  கண்டுபிடித்த ஆண்டுடன் கூடுதலாக   இவை தனி வான்பொருளாக ஏற்கப்பட்ட ஆண்டையும் தருகின்றன.

## மேற்கோள்கள்

## மேலும் படிக்க
*On the persistent X-ray emission from the soft gamma-ray repeaters. Usov. 1996

## வெளி இணைப்புகள்
* 
* 
* 

பகுப்பு:வானியல் நிகழ்வுகள்
பகுப்பு:விண்மீன் வகைகள்
தாய் பட்டாம்பூச்சி பல்லி

**தாய் பட்டாம்பூச்சி பல்லி** அல்லது **மலேசியப் பட்டாம்பூச்சி பல்லி** என்றும் அழைக்கப்படும் ***லியோலெபிசு திரிப்ளோயிடா*** (*Leiolepis triploida*) என்பது ஓந்திப் பல்லியின் ஒரு சிற்றினமாகும். இது முழுக்க முழுக்க பெண் (கன்னிப்பிறப்பு) உயிரிகளாக உள்ள இனமாகும். இது தெற்கு தாய்லாந்து மற்றும் தீபகற்ப மலேசியாவில் காணப்படுகிறது.

## விளக்கம்
*லியோலெபிசு திரிப்ளோயிடா* சுமார்  நீளமுடையது. இது ஒரு மும்மரபுத்திரி சிற்றினமாகும். இது கலவியற்ற முறையில் இனப்பெருக்கம் செய்கிறது. இதன் தாய்வழி மூதாதையர் *லியோலெபிசு போக்மெய்* ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தேசிய விண்வெளி நாள்

சந்திரயான்-3 வெற்றிகரமாக நிலவில் தரையிறங்கியதை நினைவுகூரும் வகையில் **தேசிய விண்வெளி நாள்** என்பது இந்தியாவில் கொண்டாட ஒதுக்கப்பட்ட ஆண்டின் ஒரு நாளாகும்.

## வரலாறு.
2023 ஆகத்து 23 அன்று இந்திய விண்வெளி ஆராய்ச்சி அமைப்பு (இஸ்ரோ) சந்திரயான் - 3 இன் தரையிறங்கியையும் தரையூர்தியையும்  நிலாவில் வெற்றிகரமாக தரையிறக்கியதன் மூலம் ஒரு குறிப்பிடத்தக்க திருப்புமுனையான மைல்கல்லை எட்டியது. இந்த வெற்றியைக் கொண்டாட , பிரதமர் நரேந்திர மோடி ஆகத்து 23 ஆம் தேதியை " தேசிய விண்வெளி நாளாக " அறிவித்தார்.

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:அறிவியல் சிறப்பு நாட்கள்
சுப்பண்ணா ஐயப்பன்

**சுப்பண்ணா ஐயப்பன்** (*Subbanna Ayyappan*)(திசம்பர் 10, 1955-மே 10, 2025) என்பவர் இந்திய மீன்வளர்ப்பு துறை அறிவியலாளர் ஆவர்.

## கல்வி
ஐயப்பன் பெங்களூரு பல்கலைக்கழகத்தில் முனைவர் பட்டமும், மங்களூரில் உள்ள மீன்வளக் கல்லூரியில் மீன் உற்பத்தி, மேலாண்மையில் முதுநிலைப் பட்டமும் பெற்றுள்ளார். இவர் மீன்வளம், நீரியல், நீர்வாழ் நுண்ணுயிரியல் துறைகளில் பல ஆய்வுக் கட்டுரைகளை வெளியிட்டுள்ளார்.

## பதவி
ஐயப்பன் கருநாடக மாநிலத்தைச் சேர்ந்தவர். இவர் விவசாய அறிவியல் தொடர்பான பல்வேறு அரசு நிறுவனங்களில் பல முக்கிய பதவிகளை வகித்துள்ளார். இவர் இந்திய வேளாண் ஆராய்ச்சிக் குழுமத்தின் தலைமை இயக்குநராகவும் சனவரி 2010 முதல் பிப்ரவரி 2016 வரையிலான காலகட்டத்தில் வேளாண் ஆராய்ச்சி மற்றும் கல்வித் துறை அரசாங்கத்தின் செயலாளராகவும் இருந்துள்ளார். மணிப்பூரின் மத்திய வேளாண் பல்கலைக்கழகத்தின் வேந்தராகவும் பதவி வகித்துள்ள இவர், இந்தியாவில் நீலப் புரட்சியை ஏற்படுத்துவதில் முக்கிய பங்காற்றினார். இந்திய வேளாண் ஆராய்ச்சிக் குழுமத்திற்குத் தலைமை தாங்கிய முதல் விவசாய அறிவியல் அல்லாத அறிவியலாளர் இவர்தான்.

ஐயப்பன் 1978-ல் பரக்பூரில் உள்ள மத்திய உள்நாட்டு மீன்வள ஆராய்ச்சி நிறுவனத்தில் அறிவியலாளராக இந்திய வேளாண் ஆராய்ச்சிக் குழுமத்தில் தனது பணியைத் தொடங்கினார். 1996-ஆம் ஆண்டில், புவனேசுவரத்தில் உள்ள மத்திய உள்நாட்டு மீன் வளர்ப்பு நிறுவனத்தின் இயக்குநராக நியமிக்கப்பட்டார். இங்கு இவர் இயக்குநராக, மும்பையில் உள்ள மத்திய மீன்வளக் கல்வி நிறுவனத்தில் துணைவேந்தர் பதவியினை வகிக்கும் முன் கிட்டத்தட்ட ஐந்து ஆண்டுகள் பணியாற்றினார். இவர் 2002-ல் இந்திய வேளாண் ஆராய்ச்சிக் குழுமத்தின் தலைமையகத்தில் துணை தலைமை இயக்குநராகப் பதவி வகித்தார். மேலும்  சனவரி 1, 2010 அன்று இந்திய வேளாண் ஆராய்ச்சிக் குழுமத்தின் தலைமைச் செயலாளர் ஆனார். இவர் ஐதராபாத்திலுள்ள தேசிய மீன்வள மேம்பாட்டு வாரியத்தின் நிறுவனர் தலைமை நிர்வாகியும் ஆவார்.

## பத்மசிறீ விருது

2022-ஆம் ஆண்டில், இந்திய அரசு, பத்ம விருதுகளில் மூன்றாவது உயரிய விருதான பத்மசிறீ விருதை, சுப்பண்ண ஐயப்பனுக்கு அறிவியல், பொறியியல் துறையில் இவரின் சிறப்பான சேவைக்காக வழங்கியது. "மதிப்பிற்குரிய மீன்வளர்ப்பு அறிவியலாளர் - இந்தியாவின் நீலப் புரட்சிக்கு சக்தியூட்டுவதில் முக்கியப் பங்கு வகித்தார்" என்ற இவரது சேவையைப் பாராட்டி இந்த விருது வழங்கப்படுகிறது எனத் தெரிவித்துள்ளது.

## பிற அங்கீகாரங்களும் விருதுகளும்
சுப்பண்ணா ஐயப்பன் மீன்வளர்ப்பு மற்றும் தொடர்புடைய பணி மற்றும் பங்களிப்பிற்காகப் பல அங்கீகாரங்களையும் விருதுகளையும் பெற்றுள்ளார்.

* ஜஹூர் காசிம் தங்கப் பதக்கம் இந்தியாவில் உயிர் அறிவியல் சங்கத்தால் வழங்கப்பட்டது (1996-1997)
* சிறப்பு இந்திய வேளாண் ஆராய்ச்சிக் குழும விருது (1997)
* மீன்வளத்தில் குறிப்பிடத்தக்கப் பங்களிப்புகளுக்கான குழுத் தலைவராகக் குழு ஆராய்ச்சிக்கான இந்திய வேளாண் ஆராய்ச்சிக் குழும விருது (1997-1998)
* முனைவர் வி. ஜி.  ஜிங்ரன் தங்கப் பதக்கம் (2002)
* மீன்வள ஆராய்ச்சி மற்றும் மேம்பாட்டிற்கான சிறந்த பேராசிரியர்  எச். பி. சி. செட்டி விருது, ஆசிய மீன்வள சங்கம், இந்தியக் கிளை (2002)

## மேற்கோள்கள்

பகுப்பு:1955 பிறப்புகள்
பகுப்பு:2025 இறப்புகள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய நீர் வேளாண்மையாளர்கள்
அம்பாங் சாலை

**அம்பாங் சாலை** அல்லது **ஜாலான் அம்பாங்** (ஆங்கிலம்: *Ampang Road*) (*Selangor State Route B31*); (மலாய்: *Jalan Ampang*), என்பது மலேசியாவின் கிள்ளான் பள்ளத்தாக்கு, சிலாங்கூர் கோலாலம்பூர் கூட்டரசு பிரதேசம் ஆகிய பகுதிகளில் உள்ள ஒரு முக்கிய சாலை ஆகும். 1880-களில் கட்டப்பட்ட இந்தச் சாலை கிள்ளான் பள்ளத்தாக்கின் பழைமையான சாலைகளில் ஒன்றாக அறியப்படுகிறது.

அம்பாங் ஜெயாவிற்கு ஒரு முக்கிய சாலையாக அமைந்து இருக்கும் இந்தச் சாலையை, துன் ரசாக் சாலை அல்லது உலு கிள்ளான் சாலை வழியாக எளிதில் அணுகலாம். உலு கிள்ளான் சாலை இப்போது கோலாலம்பூர் மத்திய சுற்றுச் சாலை 2-இன் ஒரு பகுதியாக உள்ளது. இந்தச் சாலையை செராஸ் பகுதியில் இருந்து சாமாலின் சாலை (*Jalan Shamelin*) வழியாகவும் அணுகலாம்.

## வரலாறு

1857-ஆம் ஆண்டு, கிள்ளான் நகரில் மலாய் மன்னராக இருந்த ராஜா அப்துல்லா (*Raja Abdullah bin Raja Jaafar*), வெள்ளீயச் சுரங்கங்களை அமைக்கும் பணிக்குச் சீனத் தொழிலாளர்களைக் கொண்டு வந்ததில் இருந்து, அம்பாங் நகரின் வரலாறு தொடங்குகிறது.

இதற்கு முன்னர் ராஜா அப்துல்லா, 1849-ஆம் ஆண்டில், அம்பாங்கில் வெள்ளீயச் சுரங்கங்களை திறப்பதற்காக மலாக்காவில் இருந்த சீ யாம் சுவான் (*Chee Yam Chuan*) எனும் வணிகர்; மற்றும் பிற சீன வணிகர்களிடம் இருந்து பெரும் தொகையைப் பெற்றார்.

### அம்பாங் காட்டுப்பகுதி

இந்தத் தொழிலாளர்கள் அம்பாங், புடு, பத்து எனும் இடங்கில் சுரங்கங்களை அமைக்க, கோம்பாக் ஆறு மற்றும் கிள்ளான் ஆறு ஆகிய இரு ஆறுகளும் கலக்கும் இடத்தில் தங்கினர். 
பின்னர், இந்தச் சுரங்கங்கள் வணிக மையங்களாக மாறின. அவையே பெரிய நகரமாக உருவெடுக்க வழி வகுத்தது.

அம்பாங் பகுதியின் வளர்ச்சி சீன கடைக்காரர்களை ஈர்த்தது. அந்த வகையில், தனிமைப் படுத்தப்பட்ட நிலையில் இருந்த அம்பாங் காட்டுக் குடியேற்றத்தை ஒரு சிறிய நகரமாக மாற்றுவதற்கும் வழிவகுத்தது.

## வளர்ச்சி

1888-ஆம் ஆண்டில், கோலாலம்பூர் சுகாதார வாரியத்தின் (*Kuala Lumpur Sanitary Board*) தலைவராக சேவை செய்த ஜி. டி. திக்கெல் (*G. T. Tickell*) என்பவரால் அம்பாங் சாலை விரிவாக்கம் செய்யப்பட்டது.

அப்போதைய பழைய அம்பாங் சாலையில் சிலாங்கூர் குதிரைப் பந்தய மன்றம் (*Selangor Turf Club*) இருந்தது. அந்த இடத்தில் தான் தற்போதைய பெட்ரோனாஸ் இரட்டை கோபுரங்கள் (*Petronas Twin Towers*) உள்ளன.

### சௌக்கிட்

அப்போதைய பழைய அம்பாங் சாலையின் கிளைச் சாலையில் லோக் சௌ கிட் நிறுவனத்திற்கு சொந்தமான வீடுகளும் நிலங்களும் இருந்தன. லோக் சௌ கிட் (*Loke Chow Kit*) எனும் சீன வணிகர் வைத்து இருந்த இடம்தான் இப்போது சௌக்கிட் என்று அழைக்கப்படுகிறது.

## போக்குவரத்து

அம்பாங் சாலையின் மேற்கில் இருந்து கிழக்கு நோக்கிச் செல்லும் பகுதியில் ஐந்து விரைவுப் போக்குவரத்து நிலையங்கள் உள்ளன:

* ***' [[தாங் வாங்கி இலகு தொடருந்து நிலையம்]]
* ***' கேஎல்சிசி இலகு தொடருந்து நிலையம்
* **** அம்பாங் பார்க் இலகு தொடருந்து நிலையம்
*  அம்பாங் பார்க் எம்ஆர்டி நிலையம்
*  அம்பாங் இலகு தொடருந்து நிலையம்

## வழித்தடம்

பொதுவாக, அம்பாங் சாலை கிழக்கு-மேற்கு திசையில் செல்கிறது. புக்கிட் நானாஸ் நகர்ப் பகுதியைக் கடந்து வடகிழக்கு திசையில் தொடர்கிறது.

## மேற்கோள்கள்

## வெளி இணைப்புகள்

பகுப்பு:சிலாங்கூர் மாநிலத்தின் சாலைகள்
பகுப்பு:கோலாலம்பூர் சாலைகள்
ஐஎன்எஸ் மகேந்திரகிரி (2023)

**ஐஎன்எஸ் மகேந்திரகிரி** (*INS *Mahendragiri*), [[இந்தியக் கடற்படை]]காக [[மகாராட்டிரா]] மாநிலத்தின் [[மசாகன் கப்பல் கட்டும் நிறுவனம்|மசாகன் கப்பல் கட்டும் நிறுவனத்தால்]] கட்டப்பட்ட  7வது [[போர்க் கப்பல்]] ஆகும். இதனை [[இந்தியக் குடியரசுத் துணைத் தலைவர்]] [[ஜகதீப் தன்கர்]] 1 செப்டம்பர் 2023 அன்று [[இந்தியக் கடற்படை]]க்கு அர்ப்பணித்தார்.149 [[மீட்டர்]] நீளமும், 17.8 மீட்டர் அகலமும் கொண்ட ஐஎன்எஸ் மகேந்திரகிரி [[போர்க் கப்பல்]] மணிக்கு 28 [[கடல் மைல்]] வேகத்தில் பயணிக்கக் கூடியது.

இந்தியக் கடற்படைக்காக *திட்டம் 17 ஆல்ஃபா'' (பி17ஏ) கீழ் கட்டப்பட்ட 7வது போர்க் கப்பல் மகேந்திரகிரியாகும். எதிரிகளின் ரேடாரில் சிக்காத வகையில் மேம்படுத்தப்பட்ட அதிநவீன தொழில்நுட்ப அம்சங்கள், அதிநவீன ஆயுதங்கள், தொலையுணர்வு சாதனங்களுடன் கூடிய இந்தப் போர்க் கப்பல். இது தொழில்நுட்ப ரீதியாக மேம்பட்ட அதிநவீன போர்க் கப்பலாகும். உள்நாட்டிலேயே வடிவமைத்துத் தயார் செய்யப்பட்ட கப்பல்களில் மிகவும் முன்னேறிய வகையைச் சார்ந்தது. இது எதிரிகளின் இலக்கை துல்லியமாக தாக்கும் திறன் படைத்தது. இந்திய பசுபிக் கடல் பகுதியில் சீனாவின் மக்கள் விடுதலை இராணுவத்தின்-கடற்படையினரின் சவால்களை சமாளிக்கும் நோக்கத்துடன் இந்தியாவின் தற்சார்பு திட்டத்தின் கீழ் இந்தக் கப்பல் உருவாக்கப்பட்டுள்ளது.

பி17-ஏ திட்டத்தின்கீழ் மொத்தம் 7 போர்க் கப்பல்கள் கட்டுவதற்கு முடிவு செய்யப்பட்டு, கடந்த 2019 முதல் 2022 வரை 5 போர்க் கப்பல்கள் நாட்டுக்கு அர்ப்பணிக்கப்பட்டன.

இந்த வரிசையில் 6-வதாக ஐஎன்எஸ் விந்தியகிரி (2023) என்ற போர்க் கப்பலை இந்தியக் குடியரசுத் தலைவர் திரௌபதி முர்மு அண்மையில் நாட்டுக்கு அர்ப்பணித்திருந்தார். பி17ஏ போர்க் கப்பல்களின் கட்டுமானத்துக்காக 75 சதவீத கருவிகள் மற்றும் இதர அமைப்பு முறைகள், உள்நாட்டின் குறு, சிறு, நடுத்தர தொழில் நிறுவனங்களிடம் இருந்து கொள்முதல் செய்யப்பட்டது.

## மேற்கோள்கள்

பகுப்பு:இந்திய போர்க் கப்பல்கள்
ஐஎன்எஸ் விந்தியகிரி (2023)

***ஐஎன்எஸ் விந்தியகிரி*** இந்தியக் கடற்படையின் போர்க் கப்பல் ஆகும். இது கொல்கத்தாவில் உள்ள இந்திய அரசின் பொதுத்துறை நிறுவனமான கார்டன் ரீச் கப்பல்கட்டுநர்கள் & பொறியாளர்கள் (GRSE) நிறுவனத்தால் கட்டப்பட்டு, 17 ஆகஸ்டு 2023 அன்று இந்தியக் குடியரசுத் தலைவர் திரௌபதி முர்மு அவர்களால் இந்தியக் கடற்படைக்கு அர்ப்பணிக்கப்பட்டது.

இக்கப்பலுக்கு விந்தியமலை பெயரில் அழைக்கப்படுகிறது. இது *திட்டம் 17 ஆல்பா*வின் கீழ் தயாரிக்கப்பட்ட 6வது போர்க் கப்பல் ஆகும். இது நீர்மூழ்கிக் கப்பலுக்கு எதிராக போரிடக்கூடியது. இக்கப்பல் வழிகாட்டப்பட்ட ஏவுகணை போர்க் கப்பல்கள் என வகைப்படுத்தப்பட்டவை. இது 149 மீட்டர் நீளம் மற்றும் சுமார் 6,670 டன்கள் எடை கொண்டவை. இது மணிக்கு 28 கடல் மைல் வேகத்தில் செல்லக்கூடியவை. இக்கப்பல் வான், நிலம் மற்றும் கடல் மேற்பரப்பு களங்களில் கண்டறியப்படும் அச்சுறுத்தல்களை எதிர்கொள்ள முடியும். இக்கப்பலின் கட்டுமானத்தில் பயன்படுத்தப்படும் உபகரணங்கள் மற்றும் அமைப்புகளில் 75% நுண், சிறு மற்றும் நடுத்தர நிறுவனங்கள் (MSMEs) உள்ளிட்ட உள்நாட்டு நிறுவனங்களிடமிருந்து பெறப்பட்டது. 

## மேற்கோள்கள்

பகுப்பு:இந்திய போர்க் கப்பல்கள்
ஐஎன்எஸ் உதயகிரி (2022)

*** ஐஎன் எஸ் உதயகிரி***, இந்தியக் கடற்படையில் இணைந்துள்ள *திட்டம் 17 ஆல்பா*வின் *நீலகிரி வகை*யின் வழி செலுத்திய ஏவுகணைகளும், தாக்கும் திறன் கொண்ட மூன்றாவது  போர்க் கப்பல் ஆகும். ஆந்திரப் பிரதேச மாநிலத்தின் நெல்லூர் மாவட்டத்தில் உள்ள உதயகிரி மலையின் பெயர் இப்போர்க் கப்பலுக்கு பெயர் இடப்பட்டுள்ளது. 

## கட்டுமானம் & இயக்கம்
28 டிசம்பர் 2017 அன்று கட்ட ஆரம்பிக்கப்பட்ட ஐஎன்எஸ் உதயகிரி போர்க் கப்பல், கட்டி முடித்த பின்பு 17 மே 2022 அன்று வெள்ளோட்டம் விடப்பட்டது. இது பல சோதனைகளுக்குப் பின் 2024ம் ஆண்டில் இந்தியக் கடற்படையில் இணைக்கப்படும் என எதிர்பார்க்கப்படுகிறது.

மும்பை மசாகன் கப்பல் கட்டும் நிறுவனம் மற்றும் கொல்கத்தா *கார்டன் ரீச் கப்பல் கட்டுநர் & பொறியாளர்கள்* ஆகிய இந்திய அரசின் பொதுத்துறை நிறுவனங்களால் இப்போர்க் கப்பல் கட்டப்பட்டது.

## மேற்கோள்கள்

பகுப்பு:இந்திய போர்க் கப்பல்கள்
ஐஎன்எஸ் நீலகிரி (2019)

*** ஐஎன் எஸ் நீலகிரி***, இந்தியக் கடற்படைக்காக  மசாகன் கப்பல் கட்டும் நிறுவனத்தில்  28 டிசம்பர் 2017 அன்று துவக்கி, 28 செப்டம்பர் 2019 அன்று கட்டி முடிக்கப்பட்டது. இது 2024ல் இந்தியக் கடற்படையில் இணைக்கப்படும் என எதிர்பார்க்கப்படுகிறது.

## மேற்கோள்கள்

பகுப்பு:இந்திய போர்க் கப்பல்கள்
சுதிர் மகாட்டோ

**சுதிர் மகாட்டோ (Sudhir Mahato)** இந்தியாவைச் சேர்ந்த ஓர் அரசியல்வாதியாவார். 1990 ஆம் ஆண்டில் நடைபெற்ற பீகார் சட்டமன்றத் தேர்தல் மற்றும் 2005 ஆம் ஆண்டில் நடந்த சார்க்கண்டு சட்டமன்றத் தேர்தல்களில் போட்டியிட்டார்.  சார்கண்ட்டு முக்தி மோர்ச்சா கட்சியின்  உறுப்பினராக இச்சாகரிலிருந்து பீகார் சட்டமன்றத்திற்கும் பின்னர் சார்க்கண்டு சட்டமன்றத்திற்கும் தேர்ந்தெடுக்கப்பட்டார். 14 செப்டம்பர் 2006 முதல் 23 ஆகத்து 2008 வரை மது கோடாவின் கீழ் சார்க்கண்டு மாநிலத்தின் துணை முதலமைச்சராக இருந்தார்  

தனது 53 வயதில் கிழக்கு சிங்பூம் மாவட்டத்தில் உள்ள காட்சிலாவில் பாரிய மாரடைப்பு காரணமாக 23 சனவரி 2014 அன்று சுதிர் மகாட்டோ இறந்தார்.  

## மேற்கோள்கள்

பகுப்பு:2014 இறப்புகள்
பகுப்பு:1961 பிறப்புகள்
பகுப்பு:பீகார் அரசியல்வாதிகள்
பகுப்பு:சார்க்கண்டு
இலால்குலி அருவி

**இலால்குலி அருவி** (*Lalguli falls*) என்பது இந்தியாவின் கர்நாடகா, வடகன்னட மாவட்டத்தில் உள்ள யெல்லாபூரில் இருந்து  தொலைவில் அமைந்துள்ள ஒரு அருவியாகும். இது அருகிலுள்ள இலால்குலி கிராமத்தின் பெயரால் அழைக்கப்படுகிறது. இந்த அருவிக்கு நீரானது காளி ஆற்றிலிருந்து வருகிறது. சுமார் 250 அடி உயரம் கொண்ட காடுகளின் உள்ளே அடுக்கருவியாக விழுகிறது. அக்டோபர் முதல் திசம்பர் வரையிலான காலகட்டம் அருவியினை பார்வையிடச் சிறந்த காலமாக இருக்கும். கோடைக்காலத்தில் அருவி வறண்டு காணப்படும்.

## மேற்கோள்கள்

பகுப்பு:கர்நாடக அருவிகள்
பகுப்பு:உத்தர கன்னட மாவட்டம்
பென்னே கோல் அருவி

**பென்னே கோல் அருவி** (*Benne Hole Falls*) இந்தியாவின் கர்நாடகாவில் உள்ள சிர்சியிலிருந்து 36 கிலோமீட்டர் தொலைவில் அமைந்துள்ள ஒரு சுற்றுலாத் தலமாகும் .

பென்னே கோல் அருவி மேற்குத் தொடர்ச்சி மலையின் தேவிமனே மலைப் பகுதியில் பாயும் அகநாசினி ஆற்றின் துணை நதியால் உருவாக்கப்பட்டது. பென்னே கோல் என்பதில் 'பென்னே' என்றால் வெண்ணெய் என்றும் 'கோல்’ என்றால் பெரிய நீரோடை என்றும் பொருள். இது இந்த அருவியின் மென்மையான நீரோட்டத்தைக் குறிக்கிறது. இந்த அருவி சிர்சிக்கு அருகில் அமைந்துள்ளது. இந்த அருவியினை காண சிர்சியிலிருந்து காசேஜ் என்ற கிராமத்தை அடைய வேண்டும். காசேஜிலிருந்து சுமார் 5 கிலோமீட்டர் தொலைவில் அமைந்துள்ள இந்த அருவியின், முதல் 3 கிலோமீட்டர் பயணத் தூரத்தை வாகனம் மூலமும், அடுத்த 2 கிலோ மீட்டர் தூரத்தினை நடந்தும் கடக்கலாம்.

## மேற்கோள்கள்

பகுப்பு:கர்நாடக அருவிகள்
பகுப்பு:Coordinates on Wikidata
பகுப்பு:உத்தர கன்னட மாவட்டம்
செல்வரா அருவி

thumb
**செல்வரா அருவி** (*Chelavara Falls*) என்பது இந்தியாவின் கர்நாடக மாநிலத்தில் உள்ள விராசுபேட்டையில் அமைந்துள்ள இயற்கையான அருவி ஆகும். இது விராசுபேட்டை - தலைக்காவிரி மாநில நெடுஞ்சாலையில் (மா.நெ. 90) விராசுப்பேட்டையிலிருந்து 16 கி.மீ. தொலைவில் உள்ள செய்யண்டனே கிராமத்திற்கு அருகில் காவிரியின் துணை ஆற்றில் அமைந்துள்ளது.

இது *கபே விடுமுறை தங்குமிடம்* செல்லும் வழியில் அமைந்துள்ளது. குடகின் மிக உயரமான இடமான தடியாண்டமோலுக்கு அருகில் உள்ளது. வாகன நிறுத்துமிடத்திலிருந்து காட்டுக்குள் 200 மீட்டர் நடந்து சென்று அருவியினை அடையலாம்.

இது ஆபத்தான அருவி ஆகும். நீரின் அருகில் சென்றால் நீரோட்டம் உள்ளே இழுக்க வாய்ப்புள்ளது. இது சுமார் 100 அடி ஆழம் கொண்டது. எல்லா இடங்களிலும் ஆபத்து அறிகுறிகள் உள்ளன. தண்ணீரில் இறங்க வேண்டாம் என அப்பகுதியினர் அறிவுறுத்துகின்றனர். இங்கு சுமார் 20 பேர் வரை உயிரிழந்துள்ளனர்.

## மேற்கோள்கள்

பகுப்பு:கர்நாடக அருவிகள்
பகுப்பு:குடகு மாவட்டம்